
PERILLUSTRIS  AC  CELERER R IME 


^olenne  diei  festum,  quo  summos  gradus  aca- 
demici  honores  superi  in  me  contulerunt,  auspi¬ 
catam  mihi  offert  occasionem,  animum  gratum 
summamque  erga  Te  reverentiam,  pro  singu¬ 
lari  Tuo  in  me  favore  et  benevolentia  palam 
faciendi. 

Accipias  itaque  animo  benevolo  debilem 
hunc  tironis  laborem  et  fac  benigne,  rogo,  ut, 
quod  viribus  assequi  non  contigerit  meritum 
voluntati  optima  praestare  cupientis  indulgeas. 


Quae  levidensia  mea  dona,  si  Tibi  place- 
rent ,  nil  votis  meis  evenire  posset  gratius. 

Vivas  diu,  felix,  faustus,  incolumis,  — 
vivas  in  patriae  commoda,  aegrorum  solatium 
munerisque  publici  ornamentum!  — 

Benevolentiam  Tuam  in  posterum  con 
servare  digneris 


devinctissimo  Auctori. 


Prooemiu  m. 


Quum  unicum  ultimumque  officium  adhuc  restet, 
quod  mihi  imponit  lex  academica,  ex  vasto  scilicet  campo 
scientiae  medicae  objectum  aliquod  eligendi  et  con 
scriptum  publico  judicio  submittendi. 

Selegi  hoc  scopo  Metrophlebitidem  et  quae  circa 
hanc  materiam  a  diversis  auctoribus  adnotanda  erant,  col¬ 
ligere  et  in  totum  redigere  conatus  sum.  Probe  intelligo, 
quod  opusculum  hoc  adhuc  multum  desideret  et  te  pre¬ 
cor,  Lector  benevole !  ut  tironi,  qui  huncce  libellum  non 
ut  doceat,  sed  ut  discat  scripsit,  benigne  indulgeas  at¬ 
que  faveas. 

CAPUT  I. 

fle  phlebitide  in  genere* 


phlebitis  ( Blutaderent%ilri dumf) ,  sub  quo  morbo  inflam¬ 
mationem  vasorum,  sanguinem  venosum  portantium  intelligi- 
mus,  jam  veteribus  Graecis  acuta  venae  cavae  affectio,  quam 
Aretaeus  tam  eximie  descripsit,  cognita  erat,  etsi  Hippo¬ 
crates  in  libris  de  morbis  mulierum  elaboratis  (Lib.  I.)  de 
puerperarum  uteri  inflammatione  ejusque  suppuratione  et  exul¬ 
ceratione  foetorem  reddente  disseruit,  tamen  iliis  vera  inflam¬ 
matio  venarum  ignota  et  huic,  artis  medicae  parenti,  praeser¬ 
tim  phlebitis  uterina  terra  quasi  incognita  fuisse  videtur.  Plura 
praeterierunt  saecula,  quibus  quicumque  librorum  medicorum 
numerum  tantopere  adauxerunt,  plane  de  hac  re  tacebant,  us¬ 
que  dum  affectiones  e  venaesectionibus  saepius  ortae  animos 
medicorum  ad  hanc  rem  adverterent,  quas  deinde  Pareus, 
Fabricius  Hildanus  et  Divius  accuratius  descriptas , 
literis  tradiderunt. 

Recentioribus  vero  temporibus,  quum  de  morbis  venarum 
in  universum  medicorum  studium  et  opera  ita  excitaretur,  ut 
viginti  abhinc  annis  multa  singularia  de  hac  re  scripta  prodi¬ 
rent,  aliter  fieri  non  potuit,  quin  medici  tandem,  non  e  phle¬ 
botomia  tantummodo ,  sed  aliusmodi  quoque  laesionibus  phlebi- 
tidern  effici  posse  intelligerent.  Praecipue  autem  phlebitidi  ute¬ 
rinae,  postquam  Breschet  (Hodgson  traite  des  malad.  des 
arteres  et  des  veines.  trad.  p.  Breschet .  t.  II.  p.  433.)  eam  vere 
existere  demonstravit,  studium  et  operam  dicarunt  nonnulli  viri 
ingeniosi ,  inter  quos  nominandi  sunt:  Chaussier,  Ribes, 
Husson,  Schwilgue,  Clark  et  Wilson;  quin  imo  ex 
gente  alioquin  rei  medicinae  vir  quidam  exstitit,  qui  de  hac  re 
libellum  composuit,  S  t  a  n  is  1  a  us  C.  Zarnowskj  (He  phlebi¬ 
tide.  Vibia  1823 ,  <S).  Anno  1826  in  dissertationibus  suis  inau- 
guralibus  exempla  hujusmodi  plura  ediderunt  Dauce,  Andral 
~J‘ t  Louis  (Archiv.  f/en.  I.  X.  p.  338.) 

Maximam  vero  lucem  et  ingenii  et  consilii  huic  rei  por¬ 
rexerunt  Dane  e  ( De  la  phlebite  uterine  ete ,  Archiv.  gen.  de  Med. 
Dcbr.  1828  el  Fevr,  1829)  et  Arnott,  praeterquam  quod 
Lee,  Hodgson,  Astley  Cooper,  Travers  V  e  1  p  e  a  u  , 
Cruveilhier,  Blandin,  Dupuytren,  Guthrie,  Car- 
m  i  c  h  a  e  i ,  W  enzel,  Balling*  (Zur  Venenentziindung .  Wilrz- 
burg  1829.  p.  286  sqq.)  Busch  etc.  ,  qui,  quod  mente  et 
experientia  edocti  assequuti  sibi  viderentur,  memoriae  prodi¬ 
derunt. 

Sed  cum  symptomata  hujus  inflammationis  tam  obscura, 
decursus  tam  subdolus  et  complicationes  cum  aliis  morbis  haud 
rarae  sint,  in  his  sine  dubio  causae  quaerendae  sunt,  ob  quas 
hic  morbus  tam  diu  tamque  multorum  aciem  fugerit  medico¬ 
rum  et  ad  hoc  usque  tempus  opiniones  de  natura  ejus  atque 
sequelis  tam  diversae  sint. 

Quod  attinet  ad  causas  hujus  morbi,  in  eo  pierique  illo¬ 
rum  medicorum  conveniunt,  ut  existiment  eas  esse  laesiones 
venarum  praecipueque  internae  earum  membranae,  partim  pun¬ 
gendo,  incidendo,  ligando,  comprimendo,  contundendo,  discin¬ 
dendo,  partim  materiis  acribus  iisque  irritantibus  exortas,  quae 
membranae  illi  admoveantur.  Inde  conjici  licet,  hunc  morbum 
plerumque  ex  illis  momentis  exoriri,  quamvis  negari  non  pos¬ 
sit  ,  eum  etiam  suapte  sponte  existere  posse,  eo  quidem,  quod 
venae,  utpote  quae  vim  possideant  absorbendi,  materias  in  sy¬ 
stema  vasorum,  quae  vasa  ipsa  irritent,  possunt  excipere;  nec 
non  experientia  docuit,  easdem  causas,  aere  atmosphaerico, 
praedispositione  aliisque  conditionibus  adjutas,  multo  facilius 
inflammationem  illam  producere  posse.  An  etiam  contagium 
existat,  quod  phlebitidem,  praecipue  uterinam  progignere  pos¬ 
sit,  paulo  infra,  ubi  phlebitidem  uterinam  accuratius  exponam, 
commemorabo. 

In  hac  venarum  inflammatione  potissimum  duo  respicien¬ 
da  sunt: 

a)  tum  inflammatio  vasorum 

b)  tum  quae  inde  sequitur  secretio  normam  excedens. 

Ab  initio  morbus  eo  continetur  loco,  quo  momentum  cau¬ 
sale  vim  suam  exercuit,  ac  maneret  quoque  ibi,  nisi  momento 
quodam  novo  accedente  ,  secretum  quippe  illud  morbosum  in 

vasis,  in  quibus  liquor  quidam  continetur,  sensim  promotum 
internae  membranae  adhaerescit,  quae  eo  irritatur  ac  per  lon¬ 
gum  interdum  spatium  inflammatur*  deinde  pus  sanguinem,  cui 
admixtum  est,  mutat  pervenitque  ita  sanguinis  circuitu  in  plu¬ 
ra  organa,  .unde  nova  quaedam  symptomatum  series  originem 
ducit.  Porro  observatum  est,  phlebitidem  plerumque  sanguinis 
cursum  sequi  et  sic  magis  magisque  eentro  circulationis  ap¬ 
propinquare,  quae  quidem  processio  inde  dependere  videtur, 
quod  pus  in  venis  inflammatis  una  fluit  cum  sanguine  venoso 
ubicumque  transfluit,  vasorum  parietes  irritans,  quod  quidem 
eo  verosimilius  videtur,  cum  inflammatio  arteriarum  contra¬ 
rium  plerumque  habeat  cursum.  Eo,  quod  pus  sanguini  admi¬ 
scetur,  plerumque  subito  multa,  eaque  gravissima  symptomata 
exoriuntur,  scilicet  repentina  faciei  mutatio,  vultus  torvus  at¬ 
que  perturbatus,  magna  debilitas,  deliria  irregularia,  intermit¬ 
tentia,  dolores,  causa  adparente  nulla  in  diversis  locis;  in  pe¬ 
ctore,  in  abdomine,  et  plerumque  apathia  animique  inertia, 
nullae  aegrotorum  quaerelae  cunctarumque  fere  rerum  con¬ 
temptus;  linguae  rubae,  fuliginosa  saepe  materia  obductae, 
siccitas,  abdominis  tumor  accedente  diarrhoea,  orationis  in¬ 
terruptio,  suspirii  ac  gemitus  repetitio,  respirationis  angustae 
frequentia;  cutis  luridus,  subttavus  et  coecus  color.  Denique 
aegroti  in  statum,  febribus  malignis  similem  incidunt;  accedit 
tremor  linguae,  motus  labiorum  spasmodicus,  mens  alienata, 
petechiae,  subsultus  tendinum,  pulsus  continuo  frequens  et  de¬ 
bilis,  saepe  mortis  accelerantis  luculenta  signa.  Haec  vero 
symptomata  neque  semper  omnia,  neque  apud  omnes  aegrotos 
eadem  adsunt. 

Sectio  anatomica  phlebitidi  mortuorum  instituta  medicos 
edocebat,  desorganisationes  adfuisse,  quae,  cum  tot  et  tantae 
fuerint,  brevi,  quo  exstiterint,  tempori  quasi  repugnabant; 
nempe  abscessus  inveniuntur  in  uno  vel  pluribus  organis  ,  po¬ 
tissimum  in  pulmonibus,  in  hepate,  liene,  cerebro,  renibus  et 
in  nonnullis  articulis ;  interdum  etiam  suppurantes  tumores  sub 
cute,  in  substantia  musculorum;  lien  sphacelosus,  tunicae  ce¬ 
rebri  et  saepissime  pia  maler  multo  sanguine  injectae  ;  mem¬ 
brana  mucosa  ventriculi  et  intestinorum  rubra  et  emollita  ap- 

paret,  sanguis  plerumque  justo  liquidior  et  haud  raro  pure 
mixtus  invenitur. 

Quid  sit,  cur  a  phlebitide  totum  corpus  tamen  graviter  af¬ 
ficiatur,  quoque  modo  abscessus  illi,  quippe  in  remotis  inter¬ 
dum  partibus  obvii  originem  ducant,  nondum  satis  explorave¬ 
runt.  Jam  Hunterus  ( Transactions  of  a  society  for  the  im- 
provement  of  med .  and  e  hir,  knowledye .  Vol .  J.  London ,  1793 . 
p.  18 .)  affert  nonnullas  rationes,  quibus  hic  morbus  universum 
organismum  afficere  possit,  dicens:  ubicumque  phlebitis  ad 
magnum  pervenerit  gradum,  aut  latius  se  extenderit,  ponen¬ 
dum  esse,  totum  systema  correptum  iri,  idque  eadem  ratione 
ut  in  aliis  inflammationibus,  eo  tantum  discrimine,  quod,  si  ve¬ 
narum  membrana  intima  omnino  non  aut  imperfecte  coalescat, 
pus  in  circulationem  transeat,  quod  totius  organismi  affectio 
augeatur,  imo  vita  in  summum  periculum  adduci  possit.  In 
eadem  sententia  est  Abernethy  ( Essay  on  the  ili  Consequen- 
ces  of  Venesection .  Suryical  Works  Vol.  II.  London ,  1823 .  p. 
150.).  In  Italia  Morgagni  primus  hanc  rem  attigit.  Mon- 
teggia  metastasi  pondus  quoddam  attribuit,  ratus,  pus  in  san¬ 
guinem  transgressum  inflammationem  secundariam  efficere 
subito  exsudantem. 

Hodgson  (On  Diseases  of  Arteries  and  Veins  London , 
1815 .  p.  511f)  non  solum  contendit,  inflammationem  ad  eam 
saepe  extendi  membranam,  quae  cavum  cordis  obducat,  sed 
etiam  illam  universi  organismi  affectionem,  quae  majori  quam 
in  inflammationibus  acutis  occurrere  soleat  debilitate  discer¬ 
natur,  planitiei  inflammatae  extentione  fortasse  existere  posse 
affirmavit,  nasci  tamen  etiam  posse  eo,  quod  nervi  secreto  illo 
in  vasis  admixtoque  sanguini  pure  adficiantur.  Travers  dis¬ 
putat,  ubi  phlebitis  cum  suppuratione  conjuncta  est,  ibi  con¬ 
tinuam  apparere  irritationem,  quam  hecticus  quidam  status  se¬ 
quatur  et  denique  virium  consumptio,  Ad  hanc  sententiam,  af¬ 
fectionem  illam  universalem  pure  ejusque  cum  sanguine  mix¬ 
tione  produci,  accedunt  praeterea  Carmichael,  Bouillon, 
Astley  Cooper  etc.  Illa  vero  opinio,  mortem  ex  eo,  quod  i 
inflammatio  ad  cor  usque  transeat  eoque  omnia  illa  phaeno*  t 
mena  progignantur,  sequi,  observationibus  non  satis  probata 
est.  Quamvis  enim  nonnulla  phlebitidis  exempla  vestigia  in-  i 

flammationis  in  ventriculo  cordis  dextro  adfuisse  demonstrent, 
longe  plurima  tamen  exempla  inflammationem  admodum  localem 
atque  circumscriptam  fuisse  docuerunt.  Qui  vero,  veluti  Dauce 
et  Arn  ot  t  (Arnott  und  Dance  iiber  Venenent%undung  und  deren 
Folgen.  Aus  dem  Franz.  und  Engl.  ubersetzt  von  Dr.  G.  Himly. 
Jena  1830.)  ad  hunc  morbum  potissimum  mentem  adverterunt, 
secundaria  illa  in  phlebitide  phaenomena  ex  infectione  san¬ 
guinis  dependere  transituique  puris  in  circulationem  maximum 
momentum  in  declarandis  periculosis  illis  laetalibusque  affectio¬ 
nibus  attribuendum  esse  ostendernnt.  Non  multum  autem  ab¬ 
sum,  quin  venae  quamvis  inflammatae  secretionem  eundem  ef¬ 
fectum  habere  adfirmem. 

Quod  vero  maxime  in  pulmonibus,  hepate,  liene  etc.  ab¬ 
scessus  inveniuntur,  hujus  rei  causa  in  eo  forsitan  quaerenda 
est,  quod  puris  quidem  metastasis  exoriatur,  nec  vero  puris 
ipsius,  sed  admixti  jam  cum  sanguine,  qua  quidem  admixtione 
ipse  sanguis  immutetur  et  organa,  quae  praeterlabitur,  irriten¬ 
tur,  unde  singularis  quaedam  inflammatio  in  iisdem  organis  ac 
pus  illud  perniciosum.  Quodsi  largiare,  pus  ipsum  in  haec  or¬ 
gana  infundi,  intelligi  non  possit,  quomodo  tot  et  tanti,  qui  in 
inflammatione  venarum  diversis  in  organis  reperiuntur  tumores, 
qui  repente  in  pus  vertuntur  et  exulcerant,  pus  continere  pos¬ 
sint,  nisi  ipsa  inflammatione  praecedente;  deinde,  quum  saepe 
permultum  pus  hisce  in  organis  inveniatur,  quamvis  una  tan¬ 
tum  vena  eaque  parvi  circuitus  exiguique  spatii  inflammata  re- 
periatur,  quomodo  haecce  una  tantum  vena  inflammata  tantam 
copiam  puris  in  illa  organa  transfundere  possit.  Quam  senten¬ 
tiam  corroborat  etiam  illud,  quod  interdum  rubor,  inflamma¬ 
tionibus  proprius,  mollities  atque  gangraena  illarum  partium 
oculis  percipiuntur.  Quodsi  porro  pus  ipsum  in  has  partes 
moveretur,  magis  magisque  quiesceret  nec  vero  tot  tantasque 
affectiones  produceret.  Quae  cum  ita  sint,  contendere  non 
dubitarem,  sanguinem  plus  minusve  pure  gravitatum,  affectiones 
totius  organismi  atque  irritationem  localem  parare.  Qua  qui¬ 
dem  ex  re  facilis  est  divinatio,  phlebitidem  non  tam  simplicem 
esse  morbum,  quam  multi  medicorum  existimarunt. 

Phlebitidem  diversos  quidem  gradus  percurrere  diversos- 
que  transitus  habere  negari  potest,  atque  tres  potissimum ,  qui 

ex  his  symptomatibus  apparent.  In  phlebitide  minimi  momenti 
symptomata  potius  ad  eum  tantum  locum  pertinent,  quem  in¬ 
flammatio  incessit,  nec  aliud  quidquam,  quam  dolorem  illiusque 
partis  tumorem  percipies,  febri  aegroti  prorsus  carent;  si  vero 
inflammatio  majorem  venae  alicujus  partem  occupaverit  atque 
in  ea  ulterius  prorepserit,  tunc  existunt  symptomata,  quae  ma¬ 
gis  magisque  totum  organismum  capiunt,  vas  inflammatum  ve¬ 
hementem  inurit  aegroto  dolorem ,  acerbiorem  vel  tactu ,  si 
antea  vas  molle  erat,  ad  duri  atque  nodosi  funiculi  instar  ap¬ 
paret,  quem  interdum  extrinsecus  subrubescente  taenia  videri 
potest,  febri  semper  grassante.  Inflammatione  denique  ad  sum¬ 
mum  gradum  exardescente,  pure  sanguini  admixto  diversas 
complicationes  gravissimaque  supra  dicta  symptomata,  quae 
iterum  enumerare  longum  superfluumque  erat,  observare  licet 
His  igitur  de  phlebitide  in  universum  praemissis,  nonnulla  de. 
phlebitide  uterina  uberius  memorare  in  animum  induxi. 

Caput  II. 

De  phlebitide  et  quldent  uterina  in  specie. 

Quodsi  superioribus  imo  etiam  recentioribus  temporibus 
omnibus  fere  morbis,  partu  edito  apparentibus,  nomen  febris 
puerperalis  impositum  est,  nec  singulae  species  morborum  in 
puerperis  exortorum  distinctae  sunt,  nostra  tamen  aetate  non¬ 
nulli  ingeniosi  viri  exstiterunt,  qui  summo  cum  studio  singu¬ 
lares  in  puerperis  morborum  species  discernere  tentarunt. 
Frequentes  complicationes  aliis  cum  morbis  subtiliorem  distin¬ 
ctionem  impedire,  quamvis  negari  non  possit,  tamen  hujus  rei 
periculum  facturus  singularemque  talium  morborum  speciem 
propositurus  operae  pretium  esse  videtur,  omnibus  tamen,  quae 
de  febri  puerperali  in  genere  dici  possent,  quum  nec  propositi, 
nec  hujus  temporis  esset,  silentio  praetermissis. 

Materiam  purulentam  in  uteri  venis  persaepe  post  partum 
adfuisse,  jam  multis  adhinc  annis  a  Meckel,  Schwilgue, 
W  i  1  son  et  J.  Clarke  observatum  est,  quorum  tamen  nemo 
ad  rem  nuper  demum  observatam  mentem  studiumque  adver- 

fisse  videtur,  dico  enim,  magnam  exemplorum  copiam,  quae 
vulgo  nomine  febris  nervosae  puerperalis  notata  sunt,  ex  in¬ 
flammatione  atque  exulceratione  venarum  uteri  originem  tra¬ 
here.  Cujus  quidem  rei  causa  illa  esse  videtur  ,  quod  phlebiti¬ 
dis  uterinae  symptomata  mirum  in  modum  iis  symptomatibus 
similia  sunt ,  quae  multi  scriptores  vel  nervosae  vel  putridae 
febri  puerperali  attribuerunt, 

Ile  phlebitidis  uterinae  §ede( 

Sedes  hujus  inflammationis,  quam  dixerunt  phlebitidem 
uterinam ,  in  uteri  venis  earumque  ramis  est  quaerenda ,  quas 
quidem  venas  solas  inflammatas  esse  sentis,  uteri  vero  paren¬ 
chyma  inflammationis  expers.  Quum  autem  illae  venae  cum 
parenchymate  uteri  arctissime  cohaereant,  phlebitis  uterina, 
cum  ad  summum  gradum  pervenit  ac  per  longum  tempus  du¬ 
ravit,  plerumque  cum  metritide  conjuncta  est;  interdum  etiam 
fit,  ut  metritis  primum  locum  obtineat  atque  phlebitidem  pro¬ 
gignat.  Quodsi  phlebitis  uterina  diutius  ac  vehementior  perma¬ 
net,  affectio  inflammatoria  a  plexu  uterino  ad  plexum  pampi¬ 
niformem,  ad  venam  spermaticam  et  hypogastricam,  ad  ipsam 
venam  cavam  progreditur.  In  universum  autem  venas  solum¬ 
modo  spermaticas  inflammatio  corripit,  quo  in  casu  in  sub¬ 
stantia  ovariorum,  ligamentorum  rotundorum  et  in  longitudi¬ 
nem  tubarum  venae  inflammatae  reperiuntur.  Ad  hoc  semper 
fere  accedit  earum  partium  tumor  sanguinisque  accumulatio , 
adeoque  interdum  in  substantia  ovariorum  et  lingamentorum 
rotundorum  suppuratio. 

Plerumque  uno  tantum  uteri  latere  phlebitis  continetur  et 
eo  quidem,  cui  placenta  inserta  erat  maximeque  dextro,  nt- 
pote  cui  saepissime  placentam  inhaerere  auscultatione  saepe 
repetita  sectionibusque  satis  exploratum  est.  Idem  valet  de  in¬ 
flammatione  venarum  hypogastricarum ,  quae  vero  venae,  cum 
venis  spermaticis  comparatae,  plerumque  rarius  inflammatae 
inveniuntur,  quod  ex  venarum  spermaticarum  connexione  cum 
placenta,  ubicunque  inhaereat,  semper  fere  intima  declarari 
posse  videtur.  Non  aeque  tamen  venae  in  substantia  uteri  ipsa 
sitae  uno  tantum  latere  inflammari  assolent. 

Aetiologia 

Quae  hujus  piilebitidis  puerperarum  causae  sint ,  in  uni¬ 
versum  adhuc  obscurum  est.  Praedispositionem  ad  hunc  mor¬ 
bum  is  tantum  uterus  offert,  in  quo  graviditate  et  partu  ante¬ 
cedente  systema  venosum  praepollet.  Qui  status  ut  obtineat, 
systema  venosum  toto  corpore  aut  praecipue  in  genitalibus 
praevaleat,  sive,  ut  aliis  verbis  dicam,  constitutio  venosa  ad¬ 
sit,  necesse  est;  qua  de  causa  hic  morbus  eas  potissimum 
puerperas  incidit,  quae  varicibus  magnis  in  cruribus  et  geni¬ 
talibus  externis  laborant,  unde  in  internis  quoque  genitalium 
partibus  similia  venarum  vitia  adesse  conjiciendum  est.  Porro 
omnia  illa  momenta,  quae  physica  aut  psychica  ralione  veno- 
sitati  orienti  favent,  veluti  tenebrae,  nox,  cura,  infamiae  me¬ 
tus,  quae  caelibes  manet,  quare  hic  morbus  in  nosocomiis  ob¬ 
stetriciis,  in  magnis  urbibus,  ubi  haec  momenta  cuncta  haud 
raro  vim  suam  exercent,  frequens  esse  solet;  neque  genius 
morbi  vim  non  exercere  videtur.  Valent  etiam  ad  morbum  pro¬ 
movendum  affectiones  chronicae,  veluti  scrophulae,  menstrua¬ 
tio  difficilis,  haemorrhoides,  fluor  albus,  haemorrhagiae  et  in¬ 
ter  et  post  partum  obviae.  Aetatem  etiam  aegrotarum  ,  par¬ 
tuum  frequentiam,  annos  climactericos,  praecipue  si  primipara 
ad  illos  accedit,  multi  ponderis  esse  memoratu  haud  indi¬ 
gnum  est. 

Causae  occasionales  sunt  laesiones  in  partnbus  difficili¬ 
bus,  diuturnis  et  artificialibus  utero  illatae,  violenta  placentae 
remotio,  ubi  illa  adnata  est,  ramificationes  ac  cellulae  vena¬ 
rum  sunt  plurimae  ac  latissimae,  ita  ut  harum  venarum  parie¬ 
tes,  si  laedantur,  facile  inflammentur.  Deinde  respicienda  etiam 
est  vis  venarum  absorbendi,  qua  residua  placentae,  si  in  utero 
putrescunt,  in  venas  recepta  irritationem  efficiunt.  Proxime  ad 
hoc  accedit  sanguifluxus  oppressio  et  fortasse  etiam  lochiorum. 
Verosimile  est,  abortiva  quoque  causas  offerre  occasionales, 
utpote  quibus  major  sanguinis  impetus  ad  vasa  uterina  fit. 

Saepe  tamen  nihil  est,  ex  quo  phlebitidem  uterinam  ex¬ 
ortam  esse  conjici  possit,  et  coacti  summus  ad  propriam  di¬ 
spositionem  atmosphaericam,  vel  imo  ad  contagium  quoddam 
confugere.  Quamvis  omnibus  temporibus,  num  contagium  quod- 

dani  liuiic  morbum  procreare  possit,  nec  ne,  disputatum  est, 
certum  quidem  statuere  nihil  licet,  attamen  experientia  docuit, 
si  epidemiae  febrium  puerperalium  grassantur,  ut  anno  1829 
in  nosocomio  civili  Viennensi  nec  non  anno  1833  Viennae,  phle- 
bitidem  uterinam  potissimum  enatam  esse.  Perinde  Robert 
Lee  (A Teue  SanimUmy  auserlesener  Abhandlunyen  %um  Gebrctuch 
fur  praktische  Aerzte.  Dreizehnter  Bd.  2.  Stiick.  p.  249  sc/.  Lcip- 
%iy  1830.)  exemplum  quoddam  tradit  ,  quod  ponderetur  haud 
indignum  foret.  Ille  nempe  dicit:  Anno  18 il  tres  feminas,  quas 
medicus  Londoniensis ,  sectione  cadaveris  feminae  febri  puer¬ 
perali  consumptae  instituta,  die  post  partu  liberaverat ,  omnes 
a  phlebitide  uterina  correptas  fuisse;  decem  diebus  post  aliam 
feminam,  cui  is  medicus  venam  inciderat,  phlebitide  laborasse. 
E  quibus  quidem  exern;  lis  conjectura  nondum  capi  potest,  at¬ 
tamen  ut  accuratius  dijudicentur  optandum  foret. 


Symptomata  et  decursus. 

Phlebitidis  uterinae  symptomata  quamquam  tam  diversa 
sunt,  tria  tamen  stadia  diagnosci  possunt. 

Stadii  primi  symptomata  haud  raro  non  tam  dilucide  ap¬ 
parent,  ut  tam  malignum  malum  exstiturum  esse  vix  suspica¬ 
bimur.  Primum  stadium  quod  attinet,  quod  paucis  diebus  post 
partum  aut  legitime  aut  abortive  factum  existit,  hisce  sympto¬ 
matibus  cernitur:  vultu  plus  minusve  commutato,  gravissimum 
plerumque  uteri  morbum  indicante,  aegrotae  perturbatione  sae¬ 
pe  etiam  inobedientia,  somno  inquieto,  somniis  interrupto,  cuti 
modo  sicca,  modo  tenaci  sudore  obtecta,  quamvis  naturae  con¬ 
venienter  calida,  pulsu  parvo,  molli,  haud  raro  irritato,  abdo¬ 
minis  intumescentia,  mollitie  saepe  dolore  cessante,  utero 
semper  immodice  aucto,  interdum  plures  digitos  super  margi¬ 
nem  ossis  pubis  eminente,  globoso  atqne  aliquantillum  duro, 
quamquam  non  multum  doloris  afferente,  quem  tantum  quippe 
hebetiorem  ac  graviorem  conqueruntur,  si  regionem  hypoga¬ 
stricam  aut  fundum  uteri  vehementer  compresseris.  Internas 
partes  quodsi  exploraveris,  temperationem  adauctam  senties, 
superioris  vaginae  partis  et  uteri  orificii  sensibilitatem,  uterum 
quasi  crescentem,  ejus  orificium  plerumque  apertum  et  quem 

facile  deorsum  haerentem  tangere  possis,  secretiones  puer¬ 
perii  aut  omnino  non,  aut  non  satis  copiose  apparentes;  saepe 
tenuem,  serosum,  rubescentem,  subfuscum  aut  grassiorem,  pu¬ 
rulentum,  interdum  etiam  foetorem  reddentem  liquorem  pro¬ 
fundi  scimus.  Mammae  mirifice  demissae,  lac  rarum  ac  sero¬ 
sum.  Per  amplificatas,  dilatatas,  propriam  vitam  agentes  nu- 
merosasque  uteri  venas  inflammatio  undique  diffunditur  ,  ex 
quo  fit  symptomatum  frequentia  atque  exardescentia.  Atta¬ 
men  dolor  etiam  nunc  bebes,  dolor  animum  sollicitans  et  in 
abdomine  pulsationes,  in  pelvi  gravitatis  sensus,  quae  signa 
pathognomica  dici  possunt.  Quae  omnia  symptomata  modo  sta- 
tiin  post  partum,  modo  serius  et  interdum  post  sex  vel  octo 
dies  iterum  simul  ac  lochia  sanguinolenta  ac  mucosa,  lactis  se¬ 
cretio  aucta  sudorque  toto  corpore  exiens  redeunt,  evanescunt. 

Saepe  vero  tertio  aut  quarto  die  post  in  stadium  secun¬ 
dum  morbus  transit,  quo  ineunte  horror  dimidiam  usque  ad 
unam  horam  perdurans  existit,  calor  ardens  mox  una  cum  sol¬ 
licitudine  magna  conjunctus  sequitur,  pulsus  ad  centum  mul¬ 
tiplicatus,  mollis  saepe  etiam  contractus,  febris  minus  vehe¬ 
mens  et  tam  irritatione  quam  universali  virium  prostratione 
insignis;  aegrotae  ex  capite  laborant,  atque  stupent,  saepe 
sub  vesperam  in  deliria  incidunt,  facies  collabitur  atque  im¬ 
mutatur,  color  ejus  fit  subflavus  et  canus  aeque  ac  color  cu¬ 
tis.  Nulla  ciborum  appetentia;  uterus  increscit  ac  dolet.  Ab 
initio  hujus  stadii  lochia  sunt  fere  oppressa,  posthac  vero  lar¬ 
giora,  sanguine  hic  illic  ve  mixta,  crassa,  purulenta  ac  foeti¬ 
da;  genitalia  externa  tumida,  rubra  ac  dolorifica.  in  vagina 
nonnunquam  excoriationes  purulentam  materiam  secernentes 
inveniuntur.  Urina  parca,  subrubra,  purulentum  sedimentum 
relinquens;  lac  parcum  ac  serosum  infantibus  colicam  et  diar¬ 
rhoeam  causans.  Temperatura  cutis  semper  adaucta  manui  tan¬ 
genti  mordax  apparens;  sitis  est  inexplebilis,  lingua  sicca,  al¬ 
vus  ab  initio  plerumque  retenta.  Quamdiu  hoc  stadium  perdu¬ 
ret  quemque  exitum  habeat,  diversum  est  pro  momentis  cau¬ 
salibus  ,  pro  extensione  inflammationis  et  pro  natura  puerpe¬ 
rae  propria  et  indole.  Re  prospere  succedente  purulenta  lochia, 
lactis  et  urinae  secretio  aucta  ,  sudores  universales  alvique 
fluxus  critica  habenda  sunt. 

Saepius  morbus  eo  delitescit,  quod  venarum  inflammatio 
prorsus  desinit  ,  vel  quod  lymphatica  materia  exsudatur,  quae 
coaguli  forma  vasorum  lumen  partim  aut  plane  obliterat  ita¬ 
que,  quominus  inflammatio  ultra  procedat,  impeditur,  vel  eo 
quoque;  quod,  ut  super  Tessier  contendit,  materia  plastica 
formam  organicam  induat,  qua  pus  circumdetur  ejusque  cum 
sanguine  admixtio  inhibeatur.  Infaustis  vero  rebus  hoc  stadium 
tantum  tres  aut  quatuor  dies  consistit  statimque  in  tertium 
transit,  in  quo  pus  formatur,  quod  in  sanguinis  circuitum 
transgressum,  variis  organis  stimulus  quasi  evadit,  unde  haec 
nova  oriuntur  phaenomena;  novi  frigoris  impetus  per  horas 
saepe  durantes,  quod  calor  flagrans  atque  aridus  excipit;  to¬ 
tus  proinde  febris  typhosae  concursus  symptomatum.  Ingens 
aegrotarum  languor,  qui  in  statum  transit  soporosum,  mira 
faciei  deformitas,  deliria  interrupta  curn  anesthesia  quadam 
conjuncta,  pulsus  minor,  frequentior,  contractior,  interdum  in¬ 
termittens,  respiratio  difficilior  magisque  anxia  cum  suspiriis 
palpitatio  cordis  saepe  vehementissima,  lingua  sicca,  praeacu¬ 
ta  conspicitur  et  materia  fuliginosa  obducta,  quam  saepe  etiam 
in  gingiva,  in  angulis  oris  et  naribus  videre  potest.  Aegrotae 
etsi  potum  non  appetunt,  tamen,  cum  porrigis,  magna  avidi¬ 
tate  bibunt,  interdum  vinum  cupiunt ;  haud  raro  anorexia,  nau¬ 
sea,  vomituritio  et  ipse  vomitus  materiae  subviridae  ac  nigre¬ 
scentis  adest,  abdomine  meteorismo  tumefacto,  excrementa  foe¬ 
tida  in  nigrum  colorem  inclinant  et  colliquationem  indicant ; 
urina  fusca  subito  in  partes  suas  secernitur. 

E  vagina  subvirida ,  nigricans  atque  acris  materia  ema¬ 
nat,  excoriationes  in  genitalibus  externis  et  internis  frequen¬ 
tes,  sursum  et  deorsum  serpentes;  cutis  subllava  et  cana 
siccis,  dura  et  turgore  carens  est,  tenaci  atque  foetido  sudore 
obtegitur,  omnia  imminentis  terribilis  mortis  signa.  Praeterea 
memorandum  est  aegrotam  in  hocce  stadio,  si  status  nervo¬ 
sus  non  tam  subito  erupit  nec  ad  fastigium  procedit,  de  hebe¬ 
tibus,  trahentibus,  pungentibus  doloribus  diversis  in  locis  at¬ 
que  organis  ortis,  ut  in  articulis,  in  pulmonibus ,  hepate,  ipsis- 
que  oculis  conqueri.  Quod  denique  stadium  raro  perdiu  duret 
et  interdum  tantum  mors  aegrotas  febri  hectica  consumit. 

Inflammationem  cursum  venarum  sequi,  supra  jam  com¬ 
memoravi  et  sane  crebro  per  partium  consensum.  Nimirum  si 
aliquo  loco  inflammatio  post  partum  accensa,  facile  alio  quoque 
aut  directe  aut  indirecte  cum  illo  conjuncto  accenditur,  quare 
hic  ooeoritis ,  peritonitis  et  ipsa  enteritis  facile  concitatur.  Sed 
praeter  inllammationem  alius  quoque,  ut  supra  jam  dixi,  ex¬ 
oritur  status  morbosus,  pus  enim  in  venis  uteri  secretum  san¬ 
guini  immiscetur  et  ex  multorum  medicorum  sententia  puris 
globuli  in  diversis  organis  deponuntur,  quo  lit,  ut,  quod  adhuc 
nondum  sufficienter  explicatum  est,  totum  parenchyma,  pus 
illud  circumdans,  quam  celerrime  in  pus  immutetur.  Quae  ta¬ 
men  supra  de  phlebitide  in  genere  disputavi,  eadem  et  huic 
rei  plus  lucis  offerre  videntur.  Quod  in  pulmonibus,  praecipue 
in  liene,  hepate  etc.  hi  abscessus  metastatici  inveniantur,  inde, 
quod  in  hisce  organis  conlluxus  sanguinis  ex  omnibus  corporis 
partibus  sit  in  iisque  tam  tenerae  constructionis  organis  major 
pure  irritatio  efficiatur,  explanandum  esse  videatur.  Utique 
quod  in  aliis  organis  hi  abscessus  reperiantur,  minus  facile 
explicatu  est. 

.  Sectionis  expositio. 

Cadavera  phlebitide  uterina  mortuarum  ad  externam  spe¬ 
ciem  plus  minusve  deformata  atque  destructa  sunt.  Interna 
vero  exploratione  animadvertitur  uterus  justo  major,  ejus  ca¬ 
vitas  crusta  quadam  subcana,  quae  e  degeneratis  membranae 
deciduae  particulis  enata  esse  videtur,  superlita,  modo  sanie 
sanguinolenta  eaque  foetida  impleta,  ejus  parietes  condensati, 
emolliti,  colore  subfusco  aut  nigricante.  Ubi  placenta  inserta 
fuerat  ,  ibi  ad  linearum  aliquot  altitudinem  summopere  uterus 
mollitus  est  et  pulposa  nigricansque  materia  abradi  potest. 
Simul  venae  substantiam  uteri  permeantes  plus  minusve  sub- 
ilato,  albido  eoque  magis  consistenti,  vel  seroso  pure  impletae, 
quibus  si  imprimis,  major  ejus  copia  effunditur.  Quae  venae 
adparent  uti  ductus  lluxuosi,  quorum  superficies  interna  ple¬ 
rumque  rugosa,  colore  albido  et  interdum  tenui  membrana 
spuria ,  aut  crassiore  puris  congerie  tecta.  Inflammatio  ita  in 
solis  venis  potest  consistere  et  parenchyma,  per  quod  intrent 

nequaquam  afficiatur,  alias  hoc  quoque  inflammatione  correptum. 
Haud  raro  haec  inflammationis  vestigia  venas  spermaticas,  hy¬ 
pogastricas,  imo  ipsam  venam  cavam  attingunt.  Vasa  nonnun- 
quam  ita  extenuata,  ut  nulla  inter  ea  et  uterum  proportio  inter¬ 
cedat.  Nonnunquam  ubi  phlegmatici  alba  dolens  aderat,  vena 
cruralis  eandem  inflammationem  prae  se  tulit.  Exemplum  me 
moratu  dignissimum  Andral  ( Cliniquc  med.  t.  III.  p.  559.) 
tradit. 

Denique,  ubi  sanguinem  pure  infectum  esse  suspicio  fuit, 
in  uno  vel  pluribus  organis  abscessus  isti  inveniuntur,  inter¬ 
dum  singuli  tantum  iique  parvuli  vixque  conspicui,  veluti  in 
hepate,  in  pulmonibus,  in  cerebro,  in  articulis  etc„  alias  per¬ 
multi.  Praeterea  membranas  intestinorum  mucosas  conspicis 
rubicundas  et  emollitas.  In  cavitatibus  pectoris,  abdominis  et 
pelvis  liquoris  non  raro  obvia  turbidi,  subllati,  cum  flocculis 
lymphaticis  puri  similibus  mixti  copia.  Ubi  peritonitis ,  oovo- 

ritis  etc.  accesserant,  signa  his  morbis  propria  occurrunt. 

% 

Diagnosis» 

Ex  iis,  quae  hucusque  memorata  sunt,  perspicue  cogno¬ 
scere  possumus,  symptomata  pathognomica  phlebitidis  uterinae 
vera  adhuc  deesse  ac  tantum  omnium  phaenomenorum  concur¬ 
sus  hujus  morbi  praebet  imaginem,  qua  a  ceteris  distinguamus. 
Cujus  morbi  cum  metritide  complicatio  atque  localia  utriusque 
morbi  ac  similia  phaenomena  diagnosim  facienti  magnum  ad¬ 
ierunt  impedimentum.  Quodsi  transitus  puris  in  sanguinem 
revera  secutus  est,  tunc  phlebitidis  uterinae  symptomata  a  me- 
tritidis  facile  discerni  possunt.  Attamen  nonnulla  sunt,  quae, 
si  accurate  perpendas,  a  metritidis  phaenomenis  differunt. 

In  metritide  vera,  in  qua  tamen  et  colli  et  corporis  in¬ 
flammati  discrimen  est,  collum  enim  inflammatione  correptum 
tumescit  ac  rubescit,  quod  speculo  vaginali  facile  perspicias, 
idque,  si  tangas,  dolorem  efficit;  uterus  quasi  ingravescit,  lo- 
chia  suppressa  sunt;  quodsi  vero  uteri  corporis  imllammatio 
adest,  alia  sunt  phaenomena:  faces  enim  quasi  doloris  in  regione 
hypochondriaca  admoventur  aegrotae,  qui  dolores  quidem  illis, 
qui  ex  partu  proficiscuntur,  non  multum  dissimiles  sunt,  qui- 

que  tum  perpetui  acerrimique  fiuut  ac  regione  ossis  pubis 
pressa  adaucti,  uterus  calescit  ac  durescit,  orificium  uteri  est 
clausum  uterique  corpus  in  pelvim  retractum,  vel  desinunt  lo- 
cliia,  vel  sanguis  tenuis  naturae  serosae  effluit.  Febris  potis¬ 
simum  est  insignis  semperque  cum  anxietate  conjuncta,  pul¬ 
sus  plenus,  durus,  frequens  ac  postea  tantum  parvus.  Quantum 
vero  differunt  phlebitidis  uterinae  symptomata !  Uteri  super¬ 
ficie  interna  inflammata,  dolor  vivax  in  regione  hypochondriaca, 
vagina,  ut  ita  dicam,  formicat  et  libidinem  excitat,  dolor  sub 
pressione  non  adaugetur,  febris  vel  critica  vel  synochalis  est. 

Discrimen  autem,  quod  inter  phlebitidem  uterinam  et 
rheumatismum  uteri  in  puerperio  intersit,  minus  difficile  est 
atque  cujusvis  ingenio  derelinquendum,  difficilius  tamen,  quod 
inter  phlebitidem  uterinam  et  typhum  puerperalem  intercedit, 
at  vero  symptomata  typhosa,  quae  simul  ab  initio  hujus  morbi 
existunt,  ejusque  typus,  epidemiae  hujus  morbi  frequentes  ali¬ 
quatenus  ad  rectam  viam  ducunt. 

Phlebitidem  uterinam  a  putrescentia  distinguere  res  est  ad¬ 
modum  difficilis,  quia  symptomata  utriusque  morbi  simillima 
sunt.  Ceterum  tamen  respicias  ad  id,  quod  putrescentia  jam 
inter  graviditatem  exoriatur,  quod  vasorum  systema  graviter  de¬ 
primatur,  et  jam  habebis  ducem.  —  Quodsi  phlebitis  tertium  sta¬ 
dium  ingressa  est,  tum  cum  aliis  morbis  confusio  non  facilis  est. 
Porro  id  animadvertendum  est,  si  deliria  praevaleant,  ne  prima¬ 
riam  encephalitidem ,  si  lingua  rubra  ac  diarrhoeae  copiosae  ex¬ 
stent,  ne  inflammationem  gastroduodenalem  aut  denique  ne  ex 
perfrigerio  certis  temporibus  redeunte  febrim  intermittentem 
cave  accipias. 


Prognosis» 

Hujus  morbi  prognosis  in  genere  valde  infausta  est,  di-  i 
versa  vero  pro  gradu  et  incrementis.  Ars  primo  tantum  stadio 
efficax  esse  videtur,  eo,  quod  inflammationem  et  suppurationem 
praecavet.  Sanatio  etiam  eo  adjuvatur,  quod  uterus  ipse  pro 
nisu  suo  contrahendi  continuo,  sensim  venarum,  quae  sunt  in 
substantia  sua,  volumen  comprimit,  itaque,  quominus  inflammatio  I 
procedat,  prohibet,  Quodsi  vero  inflammatio  ad  venas  spermaticas  j; 

jam  progressa  est,  ne  pus  jam  in  sanguinem  immutatum  sit , 
valde  timendum  est,  quo  facto  praesagium  pessimum  est,  nisi 
natura  ipsa  crises  promovens  fortiterque  refragrans  pus  remo¬ 
vet  inflammationemque  tollit.  Aliquot  tantum  exempla,  ubi  in 
feminis  aetate  provectis  venae  spermaticae  et  hypogastricae 
concrementa  calci  similia  variasque  desorganisationes  contine¬ 
bant,  quae  inflammationis  acutae  prioris  sequelas  esse  nullus 
dubitabit,  naturam  rebus  etiam  ancipitibus  medicatricem  pro- 
diisse,  satis,  affirmant. 


Therapia* 

Quomodo  hic  morbus  prohiberi  possit,  in  aetiologia  jam 
expositum  est,  remediis  quippe  maxime  prophylacticis.  Inter 
graviditatem  omnia  ista  momenta,  quae  periculosa  esse  supra 
dictum  est,  evitanda  sunt.  In  partu  ipso,  si  foetus  perverse 
situs  est,  naturam  lege  artis  obstetriciae  mature  adjuva;  opera¬ 
tiones  obstetriciae  sint  habiles. 

Maxima  cum  cautione  remove  secundinas,  si  quae  relictae 
sunt,  injectiones  aquae  chlorinicae  in  uterum  sunt  faciendae 
aeque  ac  lotiones  ac  fumigationes  aquae  chlorinae  adbibendae, 
quibus  non  solum  uteri  superficies  interna  abluitur  aeresque 
materiae  sinubus  uteri  adhaerentes  abluuntur,  sed  quibus  inflain- 
matio  ipsa  lenitur;  quae  vero  injectiones  per  diem  tam  diu 
repetendae  sunt,  donec  aqua  profluens  colorem  sibi  proprium 
acquirat  et  non  amplius  male  redoleat.  Nec  minus  lochiorum 
et  sanguifluxus  suppressio  injectionibus  calidis  iisque  emollien¬ 
tibus  restituenda  est.  Contra  materias  putridas  absorptas  lialo- 
(/enium  proposuerunt. 

Ipsius  morbi  indicatio  est,  ut  inflammatio  ipsa  tollatur 
aut  in  quantum  possibile  restringatur.  Quamvis  Dance  venae- 
sectiones  maximopere  commendet,  tamen  experientia  hoc  mi¬ 
nus  probat,  nec  inficiari  possumus,  symptomata  inflammationis 
ineuntis  ejusmodi  esse,  ut  venaesectionem  contraindicent.  Im- 
mo,  ubi  reactio  v^hementissima  dolorque  uteri  acerbissimus, 
venaesectio  ad  tempus  tantummodo  aegrotantibus  levamen  af¬ 
ferre  poterat.  Dolore  vehementiore  hirudines  et  ad  sympbisim 


24 


4 


ossium  pubis,  et  ad  peronaeum,  et  ad  utramque  partem  simul 
appositae,  praeterea  fomenta  calida  et  cataplasmata  emollien¬ 
tia  aptissima  remedia  esse  videntur.  Sed  nulla  utique,  quae 
penitus  frangere  hanc  inflammationem  queant,  remedia  praesto 
esse,  experientia  satis  docet.  Intrinsecus  acidum  hydrocyani- 
cum  haud  dubie  maxime  juvabit.  Huic  digitalis  purpurea,  num 
accommodate  admiscenda  sit,  nondum  experimentis  satis  est 
affirmatum.  Interposuisse  juvabit ,  ut  per  intestinum  rectum 
derivemus,  tartarum  emeticum  vel  aliud  magnae  doseos  sal. 

Perfrigerium  singulare  facile  nos  in  roborantem  atque  ir¬ 
ritantem  medendi  methodum  inducere  posset,  sed  notum  testa- 

tumque  est,  eam  potius  nocuisse  quam  profuisse.  Quodsi  ve- 

«  * 

narum  inflammationes  revera  per  pus  progressae  sunt  purisque 
cum  sanguine  mixtio  tam  periculosa  phaenomena  protulit ,  ma¬ 
gnae  utilitati  foret,  inter  cor  ac  inflammatam  venam,  si  in 
superficie  sita  est,  compressionem  facere,  non  tam,  ut  inflam¬ 
matio  adhaesiva  tunicarum  internarum  venarum  provocetur  at¬ 
que  eo  morbus  coerceatur,  uti  Hunter,  Hei!,  Abernethy 
etc.  censuerunt,  quam,  ut  eo,  quod  venae  pars  nondum  inflam¬ 
mata  mechanice  claudatur  purisque  transitus  in  circulationem 
sanguinis  praecaveatur.  Quod  experimentum  Hunter  semel 
feliciter  persequutus  est. 

Phlebitide  uterina  in  tertium  stadium  transeunte,  multi 
doctissimi  medici  ex  prospero  successu  nauseosum  dare  ten- 
tarunt,  ut  eo  vehementi  impetu  inflammationem  et  pus  circu¬ 
lans  et  tollere  et  removere  possent;  ad  quam  rem  ipsa  natura 
diditum  intendit.  Praeterea  in  tertio  stadio  adhibenda  sunt  re- 
media  antiseptica,  nam  prostratio  virium,  pulsus  debilis  etc., 
quamque  sanguinis  emissionem  contraindicant.  Quodsi  vero 
omnia  remedia  auxilium  negant,  tunc  palliative  agendum  est, 
nec  remediis  heroicis  aegrotae  excruciandae. 

Sed  in  fine  hujus  libelli  quin  moneam  maximi  esse  ponde¬ 
ris  omnia  momenta  causalia,  quae  phlebitidi  uterinae  favere 
possunt,  removere,  temperare  mihi  non  possum.  Nam  vel  quae¬ 
vis  concussio  inter  eundem  etc.  inflammationem  et  substantiae 
et  venarum  uteri  producere  facile  potest.  Quare  aegrotis  non 
satis  commendari  potest,  ut  quam  diutissime  se  in  lectulo  con- 

tineant;  ac  semper  respicienda  sunt  verba  Svdenhami:  „Diu 
est  a  quo  mihi  subiit  in  mentem,  quod  ex  iis  quae  moriuntur 
puerperis,  vix  decima  quaeque,  ut  modeste  computemus,  vel 
ex  eo  perit,  quod  vires  partui  necessariae  eam  defecerint ,  vel 
ex  doloribus  partum  laboriorem  comitantibus;  at  eo  maxime 
nomine,  quod  debito  citius  lecto  exsurgat/4  (Sydenham.  Opp . 
medica .  T,  I .  p .  279.) 


Theses  defendendae. 


i. 

Operationes  chirurgicae  summum  sistunt  artis  atque 
scientiae  medicinae  culmen. 

ii. 

Morbi  graves  in  feminis  facilius  quam  in  maris  ad  resolu¬ 
tionem  coguntur. 


III. 

Oculorum  morbi  in  magnis  urbibus  longe  frequentiores 
quam  ruri. 

IV. 

Lacti  materno  in  multis  casibus  alia  nutrimenta  prae¬ 
ferenda. 


V. 


Morborum  infantilium  tractamen  omnium  difficillimum. 


VI. 

Surdus  longe  plus  deplorandus  est  quam  caecus. 

3 


VII. 

Vulnerabilitas  sit  chirurgo  ejusdem  momenti,  quam  re- 
ceptivitas  medico. 

VIII. 

In  extractione  cataractae  epikeratomia  hypokeratomiae 
semper  praeferenda. 

IX. 

Amicorum  consortium  optimum  hypochondriae  remedium. 

X. 

Quaevis  inflammatio  phlebitis  est. 

XI. 

Nomen  nesciens  morbum  curabo. 

Sydenham. 

XII. 

Medicus  pessimus  aeger. 

XIII. 

Unum  regimen  diaeteticum  sufficit  ad  multos  morbos  de¬ 
bellandos. 


XIV. 

In  determinatione  plantarum  methodus  analytica  summi 
momenti. 


